નવી દિલ્હી- ભારતીય રેલવેમાં દરરોજ લાખો લોકો મુસાફરી કરે છે. ઘણા લોકો તેમના પ્રવાસ માટે એડવાન્સ ટિકિટ પણ બુક કરે છે. પરંતુ ઘણી વખત તેમને પ્રવાસની અનુકૂળતા નહીં હોવાને કારણે અમુક સમયે ટિકિટ કેન્સલ કરવાની ફરજ પડે છે. આ કેન્સલ કરાયેલી ટિકિટ્સ રેલવેને કમાણી કરવાની તક આપે છે. રાઈટ ટુ ઈન્ફર્મેશન એક્ટ હેઠળ માગવામાં આવેલી માહિતીથી જાણવા મળ્યું છે કે, નાણાંકીય વર્ષ 2017-18માં પ્રવાસીઓ દ્વારા કેન્સલ કરવામાં આવેલી ટિકિટ્સમાંથી ભારતીય રેલવેને 13.94 અબજ રુપિયાની કમાણી થઈ હતી.